யோகான்னசு பிரான்சு ஆர்ட்மேன்

யோகான்னசு பிரான்சு ஆர்ட்மேன் (ஜனவரி 11, 1865 – செப்டம்பர் 13, 1936) ஒரு செருமானிய இயற்பியலாளரும் வானியலாளரும் ஆவார். இவர் 1904இல் டெல்ட்டா ஓரியானிசின் நிறமாலையை ஆராய்ந்த போது கால்சியம் வரிகளைத் தவிர மற்ற அனைத்து வரிகளும் இடம்பெயர்வதைக் கண்டார். இது விண்மீன்களிடை ஊடகம் ஒன்று நிலவுவதைக் குறிக்கிறது எனக் கூறினார்.

இவர் தெ லா பிலாத்தா வான்காணகத்தின் இயக்குநராக நவம்பர் 1922 முதல் மே 1934வரை இருந்தார். அப்போது இவர் வானியற்பியலில் வான்காணகப் பணிகளை வழிநடத்தினார். இவர் மூன்று சிறுகோள்களைக் கண்டுபிடித்தார்.

இவர் இலீப்சிக் பல்கலைக்கழகத்தில் நிலா மறைப்புகளைப் பற்றி ஆய்வு செய்து 1891இல் முனைவர் பட்டம் பெற்றார்.

தகைமைகள்
நிலாவின் அப்புறம் உள்ள குழிப்பள்ளம் ஒன்று ஆர்ட்மேன் குழிப்பள்ளம் எனப் பெயரிடப்பட்டுள்ளது.
தொலைநோக்கியைக் குவியவிக்கும் கருவி ஒன்று ஆர்ட்மேன் மறை என்று பெயரிடப்பட்டுள்ளது.

மேற்கோள்கள்

வெளி இணைப்புகள்
  Lista de cientificos 
Hartmann, Johannes Franz 

கனிமவியலாளர்கள்
செருமானிய இயற்பியலாளர்கள்
செருமானிய வானியலாளர்கள்
1865 பிறப்புகள்
1936 இறப்புகள்
சிறுகோள் கண்டுபிடிப்பாளர்கள்